ขออีกฟุตให้หัวใจเราใกล้กัน

ขออีกฟุตให้หัวใจเราใกล้กัน (Five Feet Apart) เป็นภาพยนตร์รักดราม่าจากประเทศสหรัฐอเมริกา ออกฉาย พ.ศ. 2562 เขียนบทโดย Mikki Daughtry และ Tobias Iaconis กำกับโดย Justin Baldoni เป็นเรื่องของผู้ป่วยโรคซิสติก ไฟโบรซิส (cystic fibrosis) สองคนรับบทโดย Halye Lu Richardson และ Cole Sprouse ที่พยายามสานสัมพันธ์และมีความรักต่อกัน ในขณะที่โรคของทั้งสองทำให้พวกเขาอยู่ใกล้กันไม่ได้ ออกฉายเมื่อ 15 มีนาคม พ.ศ. 2562 ในประเทศสหรัฐอเมริกา ได้รับเสียงวิจารณ์ก้ำกึ่ง ทำรายได้ไป 69 ล้านดอลลาร์สหรัฐทั่วโลก

 เนื้อเรื่อง 
เรื่องราวของ ขออีกฟุตให้หัวใจเราใกล้กัน (Five Feet Apart) เกิดจากความรักระหว่าง สเตลล่า และ วิล หนุ่มสาววัย 17 ที่ตกหลุมรักกัน พวกเขาจีบกันเหมือนวัยรุ่นทั่วไป แอบทำอะไรเมื่อพ้นสายตาผู้ใหญ่ แต่ความสัมพันธ์นี้เกิดขึ้นบนพื้นฐานที่ว่าพวกเขาเป็นผู้ป่วยโรคซิสติก ไฟโบรซิส ที่รักษาตัวอยู่ในโรงพยาบาลเดียวกัน โดยมีกฎสำคัญว่าพวกเขาห้ามเข้าใกล้กันกว่า 5 ฟุตโดยเด็ดขาด เมื่อความผูกพันระหว่างวิลและสเตลล่าเหนียวแน่นขึ้น แต่รักครั้งนี้จะสมบูรณ์แบบได้อย่างไรในเมื่อทั้งสองไม่สามารถสัมผัสกันได้ วิล และ สเตลล่า จึงขอใช้ทุกวินาทีรวบรวมความเข้มแข็งในจิตใจของตัวเองเพื่อส่งผ่านความรักที่จะไม่มีวันยอมปล่อยให้ระยะทาง "5 ฟุต" เป็นอุปสรรค

อ้างอิง

หมวดหมู่:ภาพยนตร์เกี่ยวกับโรค
หมวดหมู่:ภาพยนตร์ผลงานเปิดตัวผู้กำกับ